Afgørelse truffet af Det Blandede EØS-udvalg

nr. 107/2001

af 28. september 2001

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 64/2001 truffet af Det Blandede EØS-udvalg den 19. juni 2001(1).

(2) Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler(2), berigtiget ved EFT L 124 af 25.5.2000, s. 66, skal indarbejdes i aftalen.

(3) Europa-Parlamentets og Rådets direktiv 2000/13/EF ophæver Rådets direktiv 79/112/EØF af 18. december 1978 om tilnærmelse af medlemsstaternes lovgivning om mærkning af og præsentationsmåder for levnedsmidler bestemt til den endelige forbruger samt om reklame for sådanne levnedsmidler(3), der er indarbejdet i aftalen, og som følgelig bør udgå af aftalen.

(4) Kommissionens direktiv 94/54/EF(4) og 1999/10/EF(5), Rådets direktiv 96/21/EF(6) og Kommissionens forordning (EF) nr. 330/1999(7), der allerede er indarbejdet som retsakter om ændring af direktiv 79/112/EØF, flyttes til andre punkter i kapitel XII i bilag II -

TRUFFET FØLGENDE AFGØRELSE:

Artikel 1

Punkt 18 (Rådets direktiv 79/112/EØF) i kapitel XII i bilag II til aftalen ændres som følger:

1. Teksten før tilpasningen affattes således: "32000 L 0013: Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler (EFT L 109 af 6.5.2000, s. 29), berigtiget ved EFT L 124 af 25.5.2000, s. 66."

2. Teksten i tilpasning a) affattes således: "- på islandsk 'geislað' eller 'meðhöndlað með jónandi geislun'

- på norsk 'bestrålt' eller 'behandlet med ioniserende stråling'."

3. I tilpasning b) erstattes "artikel 9, stk. 6" med "artikel 9, stk. 5".

4. I tilpasning c) erstattes "artikel 9a, stk. 2" med "artikel 10, stk. 2", og det første og sidste led med teksten for henholdsvis Finland og Sverige slettes.

5. I tilpasning d) erstattes "artikel 10a" med "artikel 12".

Artikel 2

Følgende led indsættes under punkt 54b (Rådets forordning (EØF) nr. 2092/91) i kapitel XII i bilag II til aftalen: "- 399 R 0330: Kommissionens forordning (EF) nr. 330/1999 af 12. februar 1999 (EFT L 40 af 13.2.1999, s. 23)."

Artikel 3

Følgende punkter indsættes efter punkt 54zb (Europa-Parlamentets og Rådets direktiv 95/2/EF) i kapitel XII i bilag II til aftalen: "54zc. 394 L 0054: Kommissionens direktiv 94/54/EF af 18. november 1994 om angivelse på mærkningen af bestemte levnedsmidler af andre obligatoriske oplysninger end dem, der er fastsat i Rådets direktiv 79/112/EØF (EFT L 300 af 23.11.1994, s. 14), som ændret ved:

- 396 L 0021: Rådets direktiv 96/21/EF af 29. marts 1996 (EFT L 88 af 5.4.1996, s. 5).

54zd. 399 L 0010: Kommissionens direktiv 1999/10/EF af 8. marts 1999 om undtagelser fra bestemmelserne i artikel 7 i Rådets direktiv 79/112/EØF, for så vidt angår mærkning af levnedsmidler (EFT L 69 af 16.3.1999, s. 22)."

Artikel 4

Teksterne til Europa-Parlamentets og Rådets direktiv 2000/13/EF, berigtiget ved EFT L 124 af 25.5.2000, s. 66, på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 5

Denne afgørelse træder i kraft den 29. september 2001, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(8).

Artikel 6

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den 28. september 2001.

På Det Blandede EØS-udvalgs vegne

E. Bull

Formand

(1) EFT L 238 af 6.9.2001, s. 8.

(2) EFT L 109 af 6.5.2000, s. 29.

(3) EFT L 33 af 8.2.1979, s. 1.

(4) EFT L 300 af 23.11.1994, s. 14.

(5) EFT L 69 af 16.3.1999, s. 22.

(6) EFT L 88 af 5.4.1996, s. 5.

(7) EFT L 40 af 13.2.1999, s. 23.

(8) Ingen forfatningsmæssige krav angivet.